als_Latn dik_Latn sna_Latn
Riparohet dhe vihet në punë skaneri i kontenjerëve në Doganën e Portit të Durrësit
Që nga dita e sotme skaneri që ndodhet në sheshin e Kontenjerëve në Doganën e Portit të Durrësit është funskional dhe i riparuar plotësisht. Ky skaner qëndronte jashtë funksionit që nga viti 2012, duke ndikuar në punën e përditshme mes doganës dhe operatorëve ekonomikë. Dogana Shqiptare ka marrë masat për përcaktimin e shkallës së dëmtimit të skanerit dhe pas evidentimeve të kryera është nisur edhe riparimi i tij i plotë.
Ky skaner është dhuratë e Qeverisë Kineze, dhe është në marrë në dorëzim në Prill të vitit 2008. Por që nga viti 2012 ai ka qenë tërësisht jashtë funksionit. Për riparimin e tij janë marrë sërish specialistë kinezë, të cilët kanë konstatuar që ky skaner ka punuar vetëm 200 orë/punë dhe më pas është prishur. Skanerit nuk i ishin kryer shërbimet e nevojshme për ta mbajtur në punë, çka kishte sjellë dëmtimin dhe nxjerrjen e tij jashtë funskionit.
Me skanerin e riparuar dhe funksional tashmë në Doganën e Portit të Durrësit do të rritet shpejtësia me të cilën kontrollohen dhe përpunohen kontenjerët, duke i dhënë biznesit me shumë lehtësi dhe shpejtësi, ndërsa nga ana tjetër dogana kryen kontrolle më efikase, më të shpejta dhe të sigurta.
Riparimi i tij u bë nga shoqëria “Nuctech Company Limited”, e cila mori përsipër realizimin e kontratës në vlerën 5 444 320 (pesë milion e katërqind e dyzetë e katër mijë e treqind e njëzetë) lekë pa Tvsh, konform të gjitha proçedurave të tenderimit.
AVANTAZHET E PËRDORIMIT TË SKANERIT
Përdorimi i skanerit paraqet avantazhe të dukshme si për Administratën Doganore, ashtu dhe për biznesin, të cilat kryesisht konsistojnë në:
· Rritje e mundësisë për evidentim të shkeljeve doganore në përgjithësi duke çuar në rritjen e të ardhurave
Analizimi i imazheve të përftuara mundëson identifikimin e mallrave të padeklaruara, të fshehura në pjesë të caktuara të ngarkesës apo të mjeteve të transportit, të cilat në kushte normale do të kërkonin shumë mund për t’u evidentuar dhe ndonjëherë edhe pa sukses duke shkaktuar potencialisht edhe dëmtime të ngarkesës apo të mjetit të transportit.
· Rritje e mundësisë për evidentimin e trafiqeve të paligjshme (narkotikë, armë, klandestinë, etj.)
Trafikantët përdorin metoda gjithnjë e më të sofistikuara për të kapërcyer kontrollet doganore. Mënyrat e fshehjes së mallrave të paligjshme në ngarkesa apo në mjetet e transportit kërkojnë përdorimin e mjeteve të caktuara nga ana e autoriteteve ligjzbatuese, përfshirë ato doganore, ku një nga mjetet më efikase rezulton përdorimi i skanerit. Përdorimi I imazheve të përftuara nga depërtimi i rrezatimit (X apo gamma), filtrave të ndryshëm që identifikojnë natyrën e mallrave (me përmbajtje organike apo jo) mundëson identifikimin e trafiqeve të paligjshme të fshehura në pjesë ku pa pasjen e këtyre imazheve, zbulimi do të ishte pothuajse i pamundur.
· Reduktimi i kohës dhe kostos së përpunimit të mjeteve të përzgjedhura për kontroll
Aktualisht, kontrollet fizike konsistojnë në shkarkimin e plotë ose të pjesshëm të mallrave object kontrolli.Përdorimi i skanerit dhe analizimi me kujdes i imazheve të përftuara, mundëson evidentimin e parregullsive në deklarim (p.sh. të mallrave të padeklaruara), nisur si nga paraqitja (forma) e imazheve, ashtu edhe nga ndryshimet e llojeve të densitetit të mallrave. Sa mësipër, veçanërisht për ngarkesat me një ose pak artikuj përdorimi i skanerit shfaqet shumë i dobishëm, pasi eleminon në një masë të madhe kontrollet fizike, ose i kufizon ato vetëm në pjesët ku imazhet shafaqin dyshime duke shkurtuar kështu kohën e përpunimit të ngarkesave dhe qëndrimit të tyre në doganë.
Autoritet doganore mund të përdorin më me efiçencë burimet njerëzore në dispozicion. Ato gjithashtu,ofrojnë procedura administrative më të lehtësuara dhe shërbime më transparente përkundrejt operatorëve ekonomikë.
· Mundësi më të mëdha kontrolli përmallra të cilat kërkojnë kushte specifike kontrolli
Mallra të caktuara kërkojnë respektimin e kushteve të caktuara specifike kontrolli, të cilat aktualisht nuk disponohen nga autoritetet doganore. Kjo krijon vështirësi në ushtrimin e kontrolleve efikase, pasi duhen respektuar kushtet e domosdoshme si ato higjeno-sanitare (p.sh për mallrat ushqimore, mallrat që prishen shpejt, mallrat që transportohen në temperatuara të kontrolluara, medikamentet, etj.), ashtu dhe ato të sigurisë (p.sh. në kontrollin e eksplozivëve, fishekzjarreve etj.).
Përdorimi i imazheve dhe analizimi i tyre, mundëson vijimin e procedurave pa shkarkuar mallrat ose pa detyruar autoritetet doganore të ushtrojnë kontrolle në ambjentet e operatorëve ekonomikë.
· Përdorim/shpërndarje më e mirë e burimeve njerëzore
Përdorimi i kontrollit me skaner, mundëson fokusimin e zones së kontrollit aty ku konstatohen parregullsi apo krijohen dyshime. Kjo mundëson angazhimin e burimeve njerëzore, vetëm në të tilla raste dhe jo në të gjitha rastet. Veçanërisht efektive kjo procedure kontrolli rezulton në rastet kur dyshimet ngrihen me një natyrë të caktuar malli apo një origjinë të caktuar dhe për mallrat të cilat importohen në volume të mëdha apo që duhet të kontrollohen në ambjente të posacme.
Gjithashtu, rezulton efektive edhe kur disponohen informacione që nuk janë të plota dhe verifikimi i tyre do të kërkonte burime njerëzore dhe konsum kohe, si për autoritetet doganore edhe për biznesin.
· Reduktim i kostove për biznesin
Eshtë e kuptueshme që kufizimi i zones së kontrollit mundëson kontrolle më të fokusuara. Procedurat e shkarkimit ushtrohen atëhere kur ekzistojnë dyshime të bazuara dhe në zonat e dyshuara, duke reduktuar kështu këto kosto, të cilat mbulohen nga biznesi. Gjithashtu shkurtohet dhe koha e përpunimit (sic u përmend më sipër), që konvertohet gjithashtu, në para.
· Ndërtimi i reputacionit/forcimi i besimit të publikut
Përdorimi me efikasitet i metodave jondërhyrëse (non intrusive) me skaner i krijon një imazh tjetër në lidhje me administratën doganore, më moderne, të sigurt dhe efiçent duke krijuar gjithashtu premise më të mira në uljen e korrupsionit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn